Veľmi rada som fotila aj počas školy, odkedy si pamätám. Aktívnejšie som sa však foteniu začala venovať, keď som sa spoznala s mojím manželom, čo je už viac ako 10 rokov dozadu.Najviac ma baví fotiť ľudí, zachytávať krásne momenty, ktoré sa už nezopakujú. Zvečniť emócie, lásku a šťastie na tvárach ľudí, to je asi najviac. Vtedy sa usmievam od ucha k uchu pri fotení aj pri úprave fotiek a úplne tú energiu cítim. Veľmi ma bavia aj umelecké ženské portréty a produktové fotky, ktoré majú dušu.